
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως (81) στρ. στη θέση «Αδάμες και 
Φασίδερι» του Δήμου Αχαρνών του Νομού Αττικής. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλοΰ και δημιουργίας ζώνης παρα¬ 
λίας στη θέση «ΤΟΥΖΑΑ» της Κοινότητας ΟΦΡΤΝΙΟΥ Επαρ¬ 
χίας Παγγαίου Ν, Καβάλας μπροστά στην παραχωρηθείσα 
έκταση στη Κοινότητα Οφρυνίου Παγγαίου. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

ο 

Προσδιορισμός χρήσης τεμαχίου αγροκτήματος Αντιφιλίππων και 
Παλαιοχωρίου Ν. Καβάλας για την επέκταση βιοτεχνίας ξυλοκι- 
βωτίων από την Ο.Ε.Α/φοί Μαραγκού... 3 



ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 2842 (1) 

Κήρυξη ως αναδασωτέας εκτάσεως (81) στρ. στη θέση «Αδάμες και 
Φασίδερι» του Δήμου Αχαρνών του Νομού Αττικής. 

Ο ΝΟΜΑΡΧΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα με το Ν.Δ. 532/ 

70. 

Ρ 2. Τις διατάξεις του Ν.Δ. 1147/1972 «περί Διοικήσεως μείζονος 


Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5) Τις διαταγές του Υπουργείου Γεωργίας: 

α) 160417/1180/8.7:80 «περί οδηγιών για τις αναδασωτέες 
εκτάσεις. 

β) 182447/3049/24.9.80. 

6) Την αριθ. 602/22.5.1990 πρόταση του Δασαρχείου Πάρνηθος 
σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους και της δασικής εκτάσεως των οποίων η δασική βλάστηση 
καταστράφηκε κατά την πυρκαϊά της 21ης Ιουλίου 1984 ώστε να απο¬ 
κλεισθεί η διάθεσή της για άλλο προορισμό την ιδιωτική δασική έκταση 
και δάσος έκταση εμβαδού ογδοήκοντα ενός (81) στρεμμάτων που βρί¬ 
σκεται στις θέσεις «Αδάμες και Φασίδερι» της περιφέρειας του Δήμου 
Αχαρνών Νομού Αττικής και προσδιορίζεται από τα στοιχεία: 1, 2, 3, 
4, 5, 6, 29, 28, 27, 26, 25, 24, 23,1 όπως φαίνονται στο συνημμένο 
διάγραμμα το οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Ως εις το διάγραμμα σημειούνται. 

Δυτικά: Ως εις το διάγραμμα σημειούνται. 

Βόρεια: Ως εις το διάγραμμα σημειούνται. 

Νότια: Ως εις το διάγραμμα σημειούνται. 

Εξαιρούνται της κηρύξεως ως αναδασωτέων οι εκτάσεις που σημειώ¬ 
νονται στο ανωτέρω διάγραμμα με απλή και διπλή διαγράμμιση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 18 Οκτωβρίου 1990 

Ο Νομάρχης 
ΧΡ. ΓΟΥΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 424 (2) 

Καθορισμός των ορίων του αιγιαλού και δημιουργίας ζώνης παραλίας 

στη θέση «ΤΟΥΖΛΑ» της Κοινότητας ΟΦΡΥΝΙΟΥ Επαρχίας Παγ- 

γαίου Ν. Καβάλας μπροστά στην παραχωρηθείσα έκταση στη Κοι¬ 
νότητα Οφρυνίου Παγγαίου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας» όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982, τεύχος Β') κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 17.5.1988 έκθεση της Επιτροπής καθορισμού των 
ορίων του αιγιαλού και παραλίας και θέσεων αμμοληψίας που καθόρισε 
τα όρια του αιγιαλού και παραλίας στη θέση «ΤΟΥΖΛΑ» της Κοινότη¬ 
τας Οφρυνίου Επαρχίας Παγγαίου Ν. Καβάλας μπροστά στην παραχω¬ 
ρηθείσα έκταση στην Κοινότητα Οφρυνίου Παγγαίου και το από 
1.4.1988 με κλίμακα 1:500 τοπογραφικό διάγραμμα του Τοπογρά¬ 
φου Μηχανικού Καραβά Θωμά που θεωρήθηκε την 6.6.1990 από τη 
Διεύθυνση Τεχνικών Υπηρεσιών της Νομαρχίας Καβάλας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο αριθ. Φ. 544.5/421/90 Αριθ. Σ. 1099/5.7.1990 έγ¬ 
γραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών αντικειμένων τινών αρμοδιότητας του Υπουργού 
Οικονομικών» του Β.Δ. 704/1970 και του άρθρου 1 παράγραφος 5 
του Π.Δ. 71 /25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 17.5.1988 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας 
καθώς και το από 1.4.1988 τοπογραφικό διάγραμμα, που τη συνο¬ 
δεύει, το οποίο συντάχθηκε από τον Τοπογράφο Μηχανικό Καραβά 
θωμά με κλίμακα 1:500 και θεωρήθηκε την 6.6.1990 από τη Διεύ¬ 
θυνση Τεχνικών Υπηρεσιών της Νομαρχίας Καβάλας επί του οποίου η 
πιό πάνω Επιτροπή, με κόκκινη γραμμή καθόρισε τα όρια του αιγιαλού 
στη θέση «ΤΟΥΖΛΑ» της Κοινότητας Οφρυνίου Επαρχίας Παγγαίου Ν. 
Καβάλας και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με τη έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Καβάλα, 11 Οκτωβρίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ-ΠΑΡΑΛΙΑΣ 
ΑΡΘΡΟ 74 του Π.Δ. 636/77 

Για τον καθορισμό το πρώτο των ορίων αιγιαλού - Παραλίας στη πε¬ 
ριοχή «ΤΟΥΖΛΑ» της Κοινότητας Οφρυνίου Παγγαίου μπροστά στη 
παραχωρειθείσα έκταση στη Κοινότητα Οφρυνίου Παγγαίου. 

Στην Ελευθ/πολη σήμερα στις 17.5.1988 οι υπογεγραμμένοι: 

1, Μπενής Πέτρος Αναπληρωτής Οικονομ. Έφορου Ελε ν' 1 /πόλης 
λόγω απουσίας. 

2. Σεραφ. Δεμιρτζόγλου Δ/ντής Δ.Τ,Υ.Ν. Καβάλας. 


3. Αποστολίδης Απόστολος Αναπληρωτής Λιμενάρχη Καβάλας 
λόγω κωλύματος αποτελούντες την Επιτροπή καθορισμού των ορίων 
αιγιαλού - παραλίας δυνάμει του άρθρ. 74 του Π.Δ. 636/77 και της 
αριθμ. Ε.Φ. 2743/28.1.1987 Απόφαση Νομάρχη (παρ. 1 αρθρ. 63 
του Π.Δ. 636/77) συγκληθείσα δια της 3840/21.5.90 του Προέδρου 
αυτής μεταβήκαμε επιτόπου στην προαναφερόμενη περιοχή στις 
31.5.1990, λάβοντας υπόψη: 

1) Το από την Πολ. Υπομ/κό Σεβαστή Τιμοθέου - Δαμιανού συντα- 
χθέν στις 1.4.88 τοπογραφικό και υψομετρικό διάγραμμα σ’ ένα (1) 
φύλλο πινακίδας σε κλίμακα 1:500 ηλεγμένο για την ακρίβεια της απο- 
τυπώσεως από τον Τοπ/φο Μηχ/κό Καραβά θωμά μέ σύμβαση στις 
21.4.88 και θεωρήθηκε από την Δ.Τ.Υ.Ν. Καβάλας στις 6.6.1990. 

2) Τις σχετικές διατάξεις του Α.Ν. 2344/40 όπως αυτός τροποποι¬ 
ήθηκε καθώς και τη σχετική σ’ αυτόν δικαστηριακή και διοικητική νο¬ 
μολογία. 

3) Την από την επιτόπια μετάβαση σχηματισθείσα αντίληψη για το 
πλάτος της βρέχόμενης ζώνης ξηράς και των λοιπών συναφών στοι¬ 
χείων ήτοι: 

α) Η περιγραφή της μορφολογίας της περιοχής συνίσταται ως εξής: 

Το έδαφος καθόλο το μήκος της ακτής είναι αμμώδες, ενώ μετά τα 
30.00 - 40.00 μ. υπάρχει και έδαφος αργιλώδες μη καλλιεργούμενο 
στο οποίο υπάρχει έντονη βλάστηση από αυτοφυούς θάμνους και λεύκες. 

Στη παραπάνω περιοχή υπάρχουν ενδείξεις ότι έχουν γίνει προσχώ¬ 
σεις και ως εκ τούτου, υφίσταται παλαιός αιγιαλός. 

β) Η υφιστάμενη σήμερα ακτογραμμή έχει διαμορφωθεί με προσχώ¬ 
σεις και δεν έχουν εκτελεσθεί τεχνικά έργα. 

γ) Η θάλασσα είναι ισοβαθής από 0.00 - 0.50 μ. βάθος και σε από¬ 
σταση 0,50-50.00 μ. από την ακτή χωρίς να παρουσιάζει ξέρες και 
υφάλους. 

δ) Παλίρροιες και θαλάσσια ρεύματα τα φυσιολογικά της θάλασσας 
της περιοχής. 

ε) Η διεύθυνση των ανέμων είναι όλων των διευθύνσεων εντάσεως 
7-8 ΒΓ, αποφασίζουμε: 

1. Καθορίζουε επί του ως άνω τοπογραφικού διαγράμματος. 

α) Την οριογραμμή του αιγιαλού δι’ ερυθράς συνεχούς πολυγωνικής 
γραμμής 1, 2... 6 της οποίας οι κορυφές εξασφαλίζονται από τα στα¬ 
θερά ΟΡΟΣΗΜΑ 1,2... 10 και των οποίων οι συντεταγμένες αναγρά¬ 
φονται στο διάγραμμα. 

β) Την οριογραμμή της παραλίας δια κίτρινης συνεχούς πολυγωνι¬ 
κής γραμμής 1', 2'.... Τ της οποίας οι κορυφές εξασφαλίζονται από τα 
σταθερά ΟΡΟΣΗΜΑ 1, 2... 10 και των οποίων οι συντεταγμένες ανα¬ 
γράφονται στο διάγραμμα. 

γ) Την οριογραμμή του παλαιού αιγιαλού δια κυανής συνεχούς πολυ¬ 
γωνικής γραμμής 1", 2”.... 13" .... 6 της οποίας οι κορυφές εξασφαλί¬ 
ζονται από τα σταθερά ΟΡΟΣΗΜΑ 1, 2.... 10 και των οποίων οι συντε¬ 
ταγμένες αναγράφονται στο διάγραμμα. 

2. Δεν φαίνεται ότι υφίσταται παλαιός αιγιαλός. 

3. Καθορίζεται ζώνη παραλίας παντού πλάτους 10,00 μ. επειδή δεν 
εξυπηρετούνται οι σκοποί της παραγρ. 1 του άρθρ. 7 του Α.Ν. 2344/ 
40. 

4. Εξαιρούνται του παλαιού αιγιαλού τα κληροτεμάχια 1073α, 
1899, 1900, 1901 και 1902, σύμφωνα με την Ν. 2823/1138/ 
ΠΟΛ. 45/2.2.88 του ΥΠ. ΟΙΚΟΝΟΜΙΚΩΝ / Δ/ΝΣΗ ΔΗΜ. ΚΤΗ¬ 
ΜΑΤΩΝ και τις τεχνικές εκθέσεις εφαρμογής του μηχανικού του Δημο¬ 
σίου με αριθμ. πρωτ. 143/17.2.89 και 779/11.10.89. 

5. Επανακαθορίζεται για το τμήμα μεταξύ των τομών ΑΑ-ΒΒ μερι¬ 
κώς, οι οριογραμμές που καθορίσθηκαν με την αριθμ. 76608/20.5.78 
Απόφαση Νομάρχη, λόγω εμφιλοχωρήσεως σφάλματος (επειδή δεν είχε 
χαραχθεί οριογραμμή παλαιού αιγιαλού) και σύμφωνα με την γνωμοδό¬ 
τηση Ν.Σ.Κ. 82/1970. 

Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

ΜΠΕΝΗΣ ΠΕΤΡΟΣ ΣΕΡ. ΔΕΜΙΡΤΖΟΓΛΟΥ 

Φοροτεχνικός ΠΕ/Β Πολ. Μηχ. Α' 

ΑΠΟΣΤΟΛΟΣ ΑΠΟΣΤΟΛΙΔΗΣ 
Υποπλοίαρχος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 9082 (3) 

Προσδιορισμός χρήσης τεμαχίου αγροκτήματος Αντιφιλίππων και Πα- 
λαιοχωρίου Ν. Καβάλας για την επέκταση βιοτεχνίας ξυλοκιβωτίων 
από την Ο.Ε.Α/φοϊ Μαραγκού. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1) Το Ν. 1512/1985 «Περί τροποποιήσεως και συμπληρώσεως πο- 
λεοδομικών διατάξεων και ειδικώτερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων. 

2) Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθμ. πρωτ. Γ. 3272/20.3.1990 έγγραφό της και συνοδεύεται 
από τις γνώμες των: 


α) Κοινοτικού Συμβουλίου β) Δ/νσεως Δασών Καβάλας γ) Γραφείο 
Ε.Ο.Τ. Καβάλας δ), Εφορείας Προι'στ. και Κλασ. Αρχ/των. 

3) Την υπ’ αριθμ. ταυτάριθμη 25.9.1990 γνωμάτευση του ΤΠ ΚΑΙ 
ΠΕ Ν. Καβάλας, αποφασίζουμε: 

Ότι τα κοινόχρηστα τμήματα 1211 και 2271γ τεμάχια έκτασης 
300 και 2.396 τ.μ. αντίστοιχα, αγροκτήματος Αντιφιλίππων το πρώτο 
και Παλαιοχωρίου το δεύτερο, συνολικής έκτασης 2.696 τ.μ. είναι ΚΑ¬ 
ΤΑΛΛΗΛΑ ενοποιημένα με το 2368 τεμάχιο για την επέκταση της 
βιοτεχνίας κατασκευής ξυλοκιβωτίων των Αφών ΜΑΡΑΓΚΟΥ. 

Η υπόψη έκταση φαίνεται στο συνημμένο και θεωρημένο από την 
Πρ/νη του ΤΠ και ΠΕ διάγραμμα σε κλίμακα 1:5000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 17 Οκτωβρίου 1990 
Ο Νομάρχης 

ΧίΉΣΤΟΣ ΑΘΑΝΑΣΙΑΔΗΣ 


5665 5666 5667 5668 
5669 5670 5671 5672 





